ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ

αριθ. 117/98

της 18ης Δεκεμβρίου 1998

για τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,

Εκτιμώντας:

ότι το παράρτημα ΙΙ της συμφωνίας τροποποιήθηκε με την απόφαση αριθ. 63/98 της Μεικτής Επιτροπής του ΕΟΧ, της 4ης Ιουλίου 1998(1)·

ότι πρέπει να ενσωματωθεί στη συμφωνία η απόφαση 97/346/ΕΚ της Επιτροπής, της 20ής Μαΐου 1997, σχετικά με κοινό τεχνικό κανονισμό για το πανευρωπαϊκό ψηφιακό δίκτυο ενοποιημένων υπηρεσιών (ISDN), βασική πρόσβαση(2)·

ότι πρέπει να ενσωματωθεί στη συμφωνία η απόφαση 97/347/ΕΚ της Επιτροπής, της 20ής Μαΐου 1997, σχετικά με κοινό τεχνικό κανονισμό για το πανευρωπαϊκό ψηφιακό δίκτυο ενοποιημένων υπηρεσιών (ISDN), πρόσβαση πρωτεύοντος ρυθμού(3)·

ότι η απόφαση 97/346/ΕΚ της Επιτροπής καταργεί, από τις 21 Μαΐου Ι998, την απόφαση 94/797/ΕΚ της Επιτροπής περί κοινής τεχνικής προδιαγραφής για το πανευρωπαϊκό ψηφιακό δίκτυο ενοποιημένων υπηρεσιών (ISDN) σε βασική πρόσβαση, που έχει ενσωματωθεί στη συμφωνία και η οποία πρέπει, επομένως, να καταργηθεί στο πλαίσιο της συμφωνίας·

ότι η απόφαση 97/347/ΕΚ της Επιτροπής καταργεί, από τις 21 Μαΐου 1998, την απόφαση 94/796/ΕΚ της Επιτροπής περί κοινής τεχνικής προδιαγραφής για το πανευρωπαϊκό ψηφιακό δίκτυο ενοποιημένων υπηρεσιών (ISDN) σε πρόσβαση πρωτεύοντος ρυθμού, που έχει ενσωματωθεί στη συμφωνία και η οποία πρέπει, επομένως, να καταργηθεί στο πλαίσιο της συμφωνίας,

ΑΠΟΦΑΣΙΖΕΙ:

Άρθρο 1

Τα ακόλουθα σημεία προστίθενται μετά το σημείο 4.Ω.Ε (απόφαση 97/525/ΕΚ της Επιτροπής) του κεφαλαίου XVIII του παραρτήματος ΙΙ της συμφωνίας: "4.Ω.ΣΤ 397 D 0346: Απόφαση 97/346/ΕΚ της Επιτροπής, της 20ής Μαΐου 1997, σχετικά με κοινό τεχνικό κανονισμό για το πανευρωπαϊκό ψηφιακό δίκτυο ενοποιημένων υπηρεσιών (ISDN), βασική πρόσβαση (ΕΕ L 148 της 6.6.1997, σ. 19).

4.Ω.Υ 397 D 0347: Απόφαση 97/347/ΕΚ της Επιτροπής, της 20ής Μαΐου 1997, σχετικά με κοινό τεχνικό κανονισμό για το πανευρωπαϊκό ψηφιακό δίκτυο ενοποιημένων υπηρεσιών (ISDN), πρόσβαση πρωτεύοντος ρυθμού (ΕΕ L 148 της 6.6.1997, σ. 24)."

Άρθρο 2

Το κείμενο του σημείου 4.ΣΤ (απόφαση 94/796/ΕΚ της Επιτροπής) και του σημείου 4.Ζ (απόφαση 94/797/ΕΚ της Επιτροπής) του κεφαλαίου XVIII του παραρτήματος ΙΙ της συμφωνίας, διαγράφεται.

Άρθρο 3

Τα κείμενα των αποφάσεων 97/346/ΕΚ, και 97/347/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 4

Η παρούσα απόφαση αρχίζει να ισχύει στις 19 Δεκεμβρίου 1998, υπό την προϋπόθεση ότι έχουν πραγματοποιηθεί προς τη Μεικτή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 5

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 18 Δεκεμβρίου 1998.

Για τη Μεικτή Επιτροπή του ΕΟΧ

Ο Πρόεδρος

N. v. LIECHTENSTEIN

(1) ΕΕ L 100 της 15.4.1999, σ. 50.

(2) ΕΕ L 148 της 6.6.1997, σ. 19.

(3) ΕΕ L 148 της 6.6.1997, σ. 24.